Ayahuasca merupakan salah satu ciptaan saintifik di Amazon.
Ia bru bayangan hebat
yang penting bagi kerohanian Orang Asli dan sah di Peru.
Saya sendiri ada banyak pengalaman dengan ayahuasca dibimbing oleh pawang.
Saya percaya ia digunakan lebih lama daripada yang disangka,
terutamanya kerana karya seni yang diilhamkan daripadanya.
Ada bayangan yang luar biasa.
Sembilan daripada sepuluh,
ia disertakan corak-corak geometri.
Selepas bayangan pertama ini,
ramai orang melaporkan pertemuan dengan makhluk fantastik.
Kadangkala entiti itu mungkin campuran haiwan dan manusia
iaitu therianthrope daripada bahasa Greek
therion bermaksud "haiwan liar" dan anthropos, "manusia".
Ini entiti biasa yang ditemui.
Perkara yang menarik minat saya adalah bukti penggunaan ayahuasca
dan bayangan yang diilhamkannya boleh ditemui bukan saja di Amazon,
tapi di banyak tapak purba lain yang saya terokai di Amerika Selatan.
Di Cusco, orang Inca guna bru semasa upacara korban manusia
untuk bantu mangsa cari laluan ke alam barzakh.
Karya seni bercorak dan penuh figura
sangat menyerupai seni kontemporari berilhamkan ayahuasca.
Di tapak pra-Inca Tiwanaku di Bolivia,
penyelidik kenal pasti objek yang dipegang patung berusia 1,500 tahun ini
sebagai dulang sedut serbuk halusinogen
dan banyak tembikar Tiwanaku mempunyai rekaan geometri
dan entiti fantastik, mungkin diilhamkan oleh bayangan psikedelik.
Kita nampak bayangan sama dalam seni tradisional Amazon juga.
Saya terfikir, bagi Tucano,
yang kebanyakannya dicat pada media tak kekal.
Lukisan itu, maloca, rumah komunal.
Kita nampak ada kesinambungan di sini.
Ingat mitos asal usul Tucano yang menceritakan guru hebat,
puteri matahari dan rakan-rakannya?
Menariknya, cerita ini tak tamat
dengan pemergian wira-wira mistik dan bertamadun itu.
Menurut peribudaya,
selepas memastikan tanah itu boleh menampung pendatang baru,
makhluk suci membuka saluran komunikasi
untuk diguna oleh manusia apabila diperlukan.
Saluran itu ialah bru yang kita kenal hari ini sebagai ayahuasca.
Perkataan ayahuasca bermaksud "rambat jiwa" dalam Quechua, bahasa Inca.
Namun saya percaya kegunaannya jauh lebih lama daripada Inca.
Di sinilah isu
seni batu purba ini jadi menarik.
Lukisan batu dari tempat tinggal Tucano masa kini di Amazon,
terokai tema yang sama dalam semua seni ilham ayahuasca.
Saya perhatikan ada corak yang sama dan berkait.
Kita nampak makhluk therianthropic,
makhluk sebahagian haiwan, sebahagian manusia.
Seperti di sini?
Kita nampak corak geometri.
Kita nampak ular.
Bagi saya, ini misteri yang luar biasa
kerana tema yang sama sering muncul berulang kali.
Namun tak dapat dinafikan imej-imej ini dicipta pada Zaman Ais yang lalu.
Ini menyarankan ayahuasca digunakan hampir 13,000 tahun lalu.
Itu kesimpulan logik berdasarkan seni ini.
Tepat sekali.
Jika benar, implikasinya sangat mengejutkan.
Maksudnya orang Amazon purba itu mungkin telah mahir
kimia rumit ayahuasca
sejak Zaman Ais.
BAB V
Geometri, corak berpilin,
ini antara aspek pengalaman psikedelik yang paling luar biasa.
Bayangan geometri itu boleh jelaskan satu lagi misteri yang kami temui
pada permulaan jelajah kami di benua Amerika.
Geoglif besar yang muncul dari hutan
sepanjang pinggir barat daya Amazon.
Saya kagum dengan pengulangan idea geometri,
yang kita temui berulang kali sama ada seni itu moden,
sama ada ia berusia 13,000 tahun, kita jumpa di sini.
Saya tertanya-tanya sama ada tembokan tanah geometri ini
mungkin juga dipengaruhi oleh ayahuasca.
Ya, oleh ayahuasca atau tumbuhan bayangan lain.
Sebab ada banyak tumbuhan.
Di sebalik setiap budaya, kita temui sejenis tumbuhan bayangan.
Geoglif itu nampaknya satu penjelmaan dalam bentuk tiga dimensi
dalam skala besar, jenis bayangan
yang disebabkan oleh penggunaan bahan seperti ayahuasca,
di mana perkara pertama yang dilihat merupakan corak geometri.
Saya rasa kita nampak penjelmaan impuls sama dalam media berbeza.
Jika geoglif di Amazon diilhamkan oleh pengalaman bayangan,
kita perlu tanya tempat lain inspirasi itu mungkin dirasai
atas satu sebab ketara.
Apakah ciri persamaan tembokan tanah ini dengan tembokan tanah geometri
di Amerika Utara, di Ohio?
Ia dipanggil Tembokan Tanah Upacara Hopewell,
dikaitkan dengan tamadun dikenali sebagai budaya Hopewell
yang berkembang di wilayah Great Lakes sekitar 2,000 tahun lalu.
Parit dan tambak yang besar dalam tatasusunan geometri yang tepat.
Kita boleh buat transposisi tembokan tanah di Amazon
dengan tembokan tanah di Ohio atau sebaliknya.
Tapi nampaknya ia telah dicipta oleh budaya yang tak berkait.
Di sinilah saya tak boleh terima kebetulan sebagai penjelasan.
Saya rasa apabila kita nampak idea muncul berulang kali
di lokasi geografi yang jauh terpisah…
WILAYAH ACRE BRAZIL OHIO AS
…kita melihat pewarisan idea
yang diwarisi dan dizahirkan pada tempoh masa yang berbeza.
Tapi ideanya benar-benar kuno,
tak semestinya struktur yang kita lihat.
Tak seperti tembokan tanah di Amazon di tempat penyelidikan baru bermula,
tembokan tanah di Ohio telah dikaji selama lebih seabad.
Kita tahu ia lebih daripada sekadar bentuk geometri yang menarik.
Banyak tembokan tanah Ohio, termasuk patung ukiran Serpent Mound,
mencirikan penjajaran tepat solstis dan ekuinoks tertentu.
Namun, dalam sesetengah kes,
ia dibina untuk sejajar
dengan kitaran bulan yang lebih kompleks juga.
Ia salah satu sifat ingin tahu dunia purba
yang ada minat sangat mendalam tentang hal ehwal syurga.
Pencapaian pemerhatian astronomi yang menakjubkan ini
dibuat oleh orang Amerika purba kira-kira 2,000 tahun lalu,
mungkin lebih awal,
dan juga boleh ditemui di struktur timbunan Amerika Utara yang lain.
Di tapak seperti Cahokia yang berusia 1,000 tahun…
dan Poverty Point berusia 3,000 tahun,
ia dengan sengaja diletakkan ke utara tapak lain,
Lower Jackson Mound yang wujud sejak 5,000 tahun lalu.
Siapa tahu astronomi yang mungkin dikodkan
menunggu untuk diketahui
di geoglif Amazon yang baru didedahkan?
Kita tahu manusia menetap di Amerika selama puluhan ribu tahun.
Perlu ada keterbukaan untuk kemungkinan ada tempoh masa
membangunkan budaya, pengetahuan sofistikated tentang syurga
dan menzahirkannya melalui monumen.
Mungkinkah maklumat astronomi terperinci ini jadi bukti
bahawa tamadun Zaman Ais hilang yang saya cari
meninggalkan legasi idea di bahagian lain Amerika Utara juga?
Sejauh 1,300 batu dari Ohio…
di sudut barat laut New Mexico,
saya tiba di padang pasir dingin beraltitud tinggi
diukir oleh mesa dan bukit puncak rata yang menjulang tinggi.
Badlands di barat daya Amerika Syarikat
memiliki keadaan buruk paling ekstrem dan pemandangan menakjubkan,
bersilang dengan ngarai purba
dengan cenuram batu pasir hampir menegak di kedua-dua belah.
Kita mungkin fikir persekitaran terpencil Badlands ini
tidak sesuai untuk projek pembinaan berskala besar,
sama ada sekarang atau zaman purba.
Tapi itu silap.
Ngarai ini menempatkan antara tapak arkeologi yang paling penting
di Amerika Utara.
Puluhan struktur buatan manusia purba bertaburan berbatu-batu jauhnya
merentasi lantai lembah,
dari kamar-kamar kecil terasing
ke rumah-rumah besar.
Inilah Ngarai Chaco.
NGARAI CHACO NEW MEXICO
Walaupun lebih seabad penyelidikan,
bangunan purba yang kita lihat di Ngarai Chaco kekal membingungkan.
Asal usul dan fungsinya masih hangat didebatkan.
Misteri utama di tengah ngarai…
ialah rumah paling besar antara semua.
Nama tempat ini ialah Pueblo Bonito bermaksud "bandar yang indah."
Ketinggiannya beberapa tingkat,
ia labirin bilik, koridor,
dan kepungan separa bawah tanah yang membulat dan sangat luas.
Malah hari ini, berabad-abad selepas semua kerja itu terhenti,
ia menambat perhatian kita secara paksa.
Pueblo Bonito ialah projek pembinaan yang besar.
Beratus-ratus bilik telah dipetakan,
banyak yang dibina secara misteri tanpa jalan keluar atau masuk.
Ahli arkeologi bekerja di sini berdekad-dekad
dan buat banyak penemuan penting.
Namun, ia masih mengelirukan tafsiran.
Namun satu perkara yang kita pasti,
rupa Pueblo Bonito pada masa kemuncak kegemilangannya.
Kawasan itu ialah separa bulatan besar
dengan dinding lurus menghadap lantai ngarai.
Bangunan segi empat tepat bertindan di lengkungnya, empat tingkat,
mencipta sebanyak 800 bilik,
mengelilingi sebuah plaza dipisahkan oleh dinding tengah
dengan beberapa struktur bulat separa bawah tanah di setiap sisi.
Jadi, siapa pembinanya?
Kenapa mereka bersungguh
mencipta bangunan yang luar biasa ini?
Nathan Hatfield, secara rasminya Ketua Pentafsiran Ngarai Chaco,
meluangkan hampir sedekad mengkaji struktur di sini.
Jelaskan tentang tempat kita berdiri ini.
Struktur ini merupakan bangunan terbesar di Amerika Utara
hingga pertengahan abad ke-19.
Ahli arkeologi gagal buat tarikh karbon batu itu.
Namun, guna kaedah pentarikhan gelang pokok yang sangat tepat
pada alang kayunya,
mereka dapat tentukan pelbagai fasa pembinaan.
Ia tak dibina dalam satu tempoh masa.
Ini dibina selama beberapa abad.
Jadi, bahagian paling lama Pueblo Bonito,
bilakah tarikh pembinaannya?
Ia dibina sekitar tahun 850.
- Tahun 850 Masihi? - Ya.
Ya.
Pembinaannya berterusan sekurang-kurangnya 200 tahun, mungkin lebih lama.
Ini sebelum kawasan itu diduduki oleh orang Pueblo moden…
850 - 1,150 TAHUN LALU
…seperti orang Hopi, Zuni dan Acoma.
850 - 1,150 TAHUN LALU
Pueblo Bonito dibina oleh leluhur puak Pueblo.
Atas sebab yang kami tak tahu,
mereka pilih Ngarai Chaco menjadi pusat budaya mereka.
Pueblo Bonito akan jadi bangunan terbesar
di pusat kebudayaan ini.
Pusat kebudayaan berserta Pueblo Bonito,
memiliki lebih sedozen rumah besar lain.
Mengapa mereka bina semua struktur ini di Ngarai Chaco?
Wujudkah populasi penduduk yang kekal di sini?
Tidak. Ahli arkeologi tak temui bukti yang menyokong populasi besar.
Jika rumah-rumah besar ini tidak dibina untuk menempatkan orang,
apa tujuan ia dibina?
Dalam runtuhan itu, ahli arkeologi temui lebih 100 pengebumian ritual…
bersama tembikar bercorak geometri yang menakjubkan
dan artifak yang diketahui berasal dari ratusan, mungkin ribuan batu jauhnya.
LOCENG TEMBAGA MEXICO
Kami dapati banyak usaha dibuat
untuk menciptanya sebagai pusat dunia.
Apabila bukti ditemui, jelas menunjukkan
ia merupakan pusat ziarah,
tempat orang datang dari semua arah,
tertarik dengan keajaiban tempat itu.
Jelas sekali ia sejenis tempat suci.
Berdasarkan kesimpulan itu, struktur bulat yang kita temui
di hampir semua bangunan Chaco lebih munasabah.
Hopi, keturunan puak Pueblo,
menggelar struktur itu kiva.
Jelaskan tentang kiva.
Apa pemahaman awak tentang kiva dulu dan sekarang?
Ia dah dipersetujui bahawa kiva ialah ruang upacara.
Ada ciri-ciri yang agak biasa.
Ada bangku.
Di kiva yang lebih besar, ada kekubah lantai.
Kebanyakannya sejenis pendiangan kayu api.
Bagi orang Hopi dan Pueblo hari ini,
kiva ialah ruang kerohanian dan politik,
tempat mereka berkumpul untuk lakukan ritual suci.
Ia tradisi budaya berterusan?
- Ia diguna untuk upacara? - Ya.
Upacara dulu dan sekarang
disertakan dengan pemakanan sejenis tembakau istimewa.
Utara Chaco di Utah,
ahli arkeologi yang mengkaji pendiangan purba buatan manusia
temui benih spesies halusinogenik,
tembakau koyote.
Benih itu bertarikh karbon 12,300 tahun lalu,
menunjukkan manusia guna tembakau di sini sejak Zaman Ais.
Ada kemungkinan tumbuhan halusinogenik
masih diguna beribu-ribu tahun kemudian dalam upacara di Chaco,
seperti pawang Amazon menggunakan ayahuasca.
Mungkinkah tradisi pawang ini,
sejarak beribu-ribu batu,
merupakan legasi sistem kepercayaan tunggal yang lebih purba
yang meninggalkan kesannya merentasi benua Amerika?
Untuk meneroka misteri kiva dengan lebih mendalam,
saya menuju ke pinggir ngarai, 0.8 kilometer selatan Pueblo Bonito
ke kiva terbesar,
Casa Rinconada.
Tak seperti kebanyakan kiva Chaco,
Casa Rinconada menonjol daripada bangunan besar lain.
Di dalam kepungan terbenam,
ambang pintu berbentuk T di dinding,
bukaan yang menghadap hampir sempurna ke utara dan selatan.
Seperti foto selang masa menunjukkan, tepat di atas ambang pintu,
langit malam berputar mengelilingi bintang utara Polaris.
Ada sesuatu yang saya cam tentang Casa Rinconada.
Ia mengingatkan saya kepada tapak megalitik Göbekli Tepe Zaman Ais
jauh di Turkiye.
Di sana, kamar terbenam berbentuk bulat seperti kiva
mempunyai tiang berbentuk T,
yang juga sejajar dengan titik tertentu di syurga.
Namun bagaimana struktur purba ini
terpisah jauh oleh geografi dan masa,
ada kaitan?
Saya terdorong buat spekulasi.
Mitos asal usul Hopi memberi petunjuk.
Hopi percaya manusia hidup di dunia keempat,
ada tiga kemunculan sebelum ini
dari alam bawah tanah.
Menurut legenda Hopi, selepas mencipta makhluk hidup pertama,
roh matahari mengarahkan utusannya, Nenek Labah-labah,
untuk membimbing hidupan yang berevolusi melalui dua dunia pertama.
Di dunia ketiga,
dia mengajar manusia awal cara menenun dan membuat tembikar,
mengajar tentang kebaikan dan kejahatan.
Namun, ada yang memilih kejahatan.
Roh matahari yang murka arahkan mereka yang baik hati untuk teruskan hidup.
Mereka diangkat melalui mensiang gergasi ke lubang di langit.
Nenek Labah-labah bantu mereka muncul di dunia baru,
dunia keempat, tempat keturunan mereka masih hidup hari ini.
Hopi menganggap ciri geologi luar biasa di Grand Canyon sebagai suci.
Mereka percaya ia titik kemunculan mitos.
Mereka memanggilnya sipapu.
Tiada sesiapa dibenarkan hampirinya,
tapi secara simbolik, ia direplikasi di seluruh dunia Hopi.
Dalam budaya Pueblo, lubang di lantai kiva juga dikenali sebagai sipapu,
dan inilah tempat asal orang purba muncul dari dunia lalu
yang telah dimusnahkan ke dalam dunia yang kita diami hari ini.
Di sinilah saya ingin buat perbandingan
yang mungkin nampak sangat ekstrem.
Saya cuma tertanya-tanya sama ada ia kembali ke satu masa
apabila manusia perlu berlindung di bawah tanah.
Kita tahu ada masa begitu sekitar 12,800 tahun lalu
pada permulaan Younger Dryas.
Walaupun masih diperdebatkan,
ramai saintis percaya bencana yang menggegar Bumi
dan banjir pada masa itu disebabkan impak kosmos dan letusan udara
semasa Bumi melalui ruang serpihan
komet yang hancur.
Jika musuh ialah bahaya dari langit,
jika kita melihat impak komet gergasi yang terpecah,
struktur bawah tanah sangat masuk akal.
Hubungan purba yang mendalam itu bukan hubungan langsung.
Ia memori tersimpan dalam tradisi lisan
bahawa ada masanya leluhur kita perlu muncul
dari bawah tanah untuk ke dunia baru
yang telah musnah dalam bencana dan untuk isi semula dunia baru itu.
Saya nak jelaskan.
Saya tak meragui kiva yang hebat ini bertarikh 1,000 tahun lalu,
tapi saya syak pembinanya memaparkan ciri-ciri
legasi pengetahuan dan idea yang jauh lebih lama.
Seperti idea lain yang kita lihat berulang kali
di semua tapak purba Amerika ini,
kepentingan ilmu astronomi dan geometri.
Di Pueblo Bonito, seluruh struktur sejajar sempurna
ke arah kardinal, utara, selatan, timur dan barat,
menunjukkan pembinanya faham tempat mereka di planet ini.
Tambahan pula, pada ekuinoks, sesuatu yang ajaib berlaku.
Matahari terbit dan terbenam sempurna dengan sebelah barat tembok selatan.
Ia bukan kebetulan rawak.
Ia dirancang dengan baik.
Orang tertarik kerana
ia langit sama yang kita boleh lihat hari ini.
- Ya. - Masih boleh nampak penjajaran itu.
Saya dengar ada jawatan paderi matahari di sini pada masa lalu. Betul?
Paderi matahari ialah pemerhati matahari.
Ada yang bertanggungjawab dalam seni bina.
Ada yang bertanggungjawab untuk memerhati langit.
Ya.
Apakah peristiwa cakerawala utama yang mereka jejaki?
Solstis musim panas, solstis musim sejuk, ekuinoks, matahari terbit dari timur?
Itu berkaitan dengan pertanian.
Ya.
Ada kalendar landskap penting untuk kelangsungan hidup.
Hakikat mereka mampu lakukannya
dengan struktur monumental ini,
saya rasa ia bergantung pada keupayaan mereka memajukan pertanian.
Saya pernah dengar hujah ini, tapi ada masalah dengan andaian
semua usaha ini hanya berkaitan dengan pertanian.
Kira-kira 145 kilometer ke utara Ngarai Chaco, ada rabung batu pasir
dengan dua kemuncak yang dikenali sebagai Batu Cerobong dan Batu Pengiring.
Kami jumpa rumah besar Chaco berhampiran, lengkap dengan dua kiva.
Rupa-rupanya seluruh struktur itu diletakkan di sana
dalam penjajaran yang sangat tepat
untuk membolehkan pemerhatian kejadian bulan sekali setiap 18.6 tahun
iaitu pegun utara bulan paling ekstrem.
Ketika bulan terbit dan terbenam
mencapai titik paling utara di langit malam
sebelum terbit dan terbenam jauh ke selatan
sebagai sebahagian kitaran berulang.
Bulan terbit di antara Batu Cerobong dan Batu Pengiring
hanya pada masa itu dan bukan pada masa lain.
Inilah jenis pengetahuan yang perlu diwariskan
generasi ke generasi.
Kita tak perasan sekali saja
dan bina struktur untuk memperingatinya.
Ini menunjukkan usaha intelektual purba
untuk memahami kosmos yang mengelilingi kita,
dan kosmos penuh pergerakan dan perubahan,
dan pemerhatian jangka panjang pergerakan dan perubahan itu
memerlukan usaha yang berdedikasi,
dalam banyak kes selama beribu-ribu tahun.
Sebaik saja penyelidik mula mencari penjajaran bulan
di bangunan di Ngarai Chaco,
pelbagai contoh yang luar biasa ditemui.
Apabila bulan tiba pegun selatan ekstrem pada musim sejuk,
sekali lagi setiap 18.6 tahun,
ia terbit dalam satu garisan melalui tiga rumah besar sejarak 9.6 kilometer
dengan Pueblo Bonito di tengahnya.
Kira-kira 9.3 tahun kemudian, pada pertengahan kitaran ini,
bulan musim panas terbit dalam garisan merentasi struktur besar
di timur Pueblo Bonito ke rumah besar 17.7 kilometer ke barat daya,
ketika bulan terbenam yang sama menyinari sebuah rumah besar,
sekali lagi, melalui Pueblo Bonito,
lebih 27 kilometer di sebalik ngarai ke satu lagi rumah besar.
Satu perkara yang pasti.
Kitaran bulan 18.6 tahun tiada pengaruh langsung
dalam pertumbuhan tanaman.
Jadi, kenapa orang Pueblo purba buat usaha besar
menandakannya dalam seni bina mereka?
Memang ketara tiada tujuan ekonomi terlibat,
ini tentang meraikan hubungan itu antara langit dan bumi.
Apa yang jelas sekarang semua struktur Chaco ini bergabung
untuk membentuk kalendar ritual terbentang di bumi…
di ngarai yang mungkin telah dipilih untuk tujuan ini
sebagai wakil Bumi dalam Bima Sakti.
Tapi hubungan dengan kosmos, langit dan tanah, di atas, di bawah,
yang amat penting dalam budaya Chaco
tidak terhad dengan kompleks bangunannya yang luas.
Kira-kira lapan kilometer ke tenggara tengah Chaco,
saya mendaki dari lantai ngarai
untuk mencari sesuatu yang menarik yang menghiasi dinding ngarai lasak ini.
Karya seni purba diukir pada batu hidup.
Ini rekod berharga, cerita pada batu
yang sentiasa dipinda, diubah dan ditambah
dalam masa entah berapa ribu tahun.
Ada figura manusia yang kelihatan seperti menari
dan bermain alat muzik.
Bentuk pilin dan lingkaran ular di sepanjang dinding ngarai,
yang juga memaparkan makhluk aneh dan bentuk geometri,
sama seperti yang muncul dalam karya seni Amazon,
mungkin diilhamkan oleh psikedelik.
Di mana-mana bahagian dunia dan apa pun zaman sejarahnya,
apabila berkaitan seni gua, petroglif dan seni batu,
kita berterusan jumpa visual sama
yang turut ditemui dalam pengalaman ayahuasca
dan psikedelik lain diulangi.
Sama seperti unsur-unsur bayangan ini,
seni batu Chaco mencerminkan fokus sama tentang astronomi dalam seni binanya.
Imej ini telah ditafsirkan sebagai gerhana,
matahari digelapkan bulan, sementara koronanya memancar ke luar.
Ini pula supernova,
kini diketahui dapat dilihat di langit siang
semasa zaman leluhur Pueblo pada tahun 1054 M.
Kenapa cipta imej begitu di lokasi yang sukar dicapai
melainkan ada sebab kukuh untuk buat begitu?
Tanpa motif ekonomi, strategik atau politik yang jelas,
ini menunjukkan tujuan yang lebih tinggi pasti terlibat.
Nampaknya semakin jelas
Ngarai Chaco ialah landskap ritual
dan asal usulnya tak boleh dihadkan kepada seribu tahun lalu,
tapi mesti undur lebih jauh lagi, mungkin hingga ke Zaman Ais terakhir.
Sepengetahuan awak, sejauh mana kita boleh jejaki masa lalu
sebarang kehadiran manusia di Ngarai Chaco?
Mungkin awak dengar baru-baru ini di Tugu Negara White Sands…
Kesan tapak kaki 23,000 tahun di White Sands.
- Itu tak jauh dari sini. - Tak jauh.
Jadi, ada kemungkinan manusia mungkin berada di Ngarai Chaco,
mungkin 10,000 tahun sebelum mana-mana bangunan itu dibina.
Rasanya mereka
memerhati landskap dan langit selama bergenerasi lamanya
- sebelum buat keputusan membina. - Ya.
Ngarai Chaco memiliki kesan-kesan
budaya ahli astronomi yang sangat sofistikated.
Fokus mereka pada kitaran tetap matahari, bulan dan bintang
dan keagungan kosmos yang lebih luas
bukan sekadar sifat aneh mereka.
Ia dikongsi dengan cara sama,
menggunakan simbolisme, seni, dan penjajaran seni bina yang sama
dengan budaya purba lain di seluruh dunia.
Seperti megalitik Kuil Mnajdra di Malta yang sejajar tepat
untuk merekodkan ekuinoks dan solstis.
Seperti paksi Kuil Karnak agung di Mesir
menyasarkan matahari terbit solstis musim sejuk.
Seperti ketepatan yang menara pusat
Angkor Wat di Kemboja
sejajar dengan matahari terbit pada ekuinoks.
Nampaknya ada projek seni bina seluruh dunia
untuk menghasilkan semula harmoni dan arah langit
di monumen atas tanah untuk bawa syurga ke Bumi.
Namun sejauh mana projek sejagat manusia ini dilaksanakan?
Ada petunjuk
di salah satu tempat tamadun paling berjaya di Amerika
yang pernah mendominasi tempat yang kini selatan Mexico dan Amerika Tengah.
Tamadun Maya.
Bagi saya, tamadun Maya merupakan antara budaya paling menarik
di dunia purba
dan budaya yang penuh misteri dan percanggahan.
Ramai keturunan Maya masih tinggal di sini hari ini
di landskap Chiapas dan Semenanjung Yucatán yang indah.
Di sini, lama sebelum orang Inca dan budaya Pueblo di Chaco…
TAMADUN MAYA
…tamadun Maya berkembang maju.
Ia satu budaya yang menzahirkan kebijaksanaannya dalam pelbagai cara,
terutamanya melalui pencapaian seni bina mengagumkan.
Dikelilingi hutan hujan tanah pamah yang tebal,
inilah alam suci orang Maya di Palenque.
Palenque merupakan tempat yang sangat menakjubkan.
Dengan seni bina dan kejuruteraan mengagumkan,
ia memiliki semua ciri tapak klasik Maya.
Piramid menjulang tinggi,
gelanggang upacara,
istana tersergam gah
dan kuil dipenuhi imejan menarik.
Mungkin orang Maya terkenal dengan seni bina hebat,
untuk kompleks piramid menakjubkan yang mereka cipta,
biasanya piramid bertingkat, dan keanggunan rekaan yang cantik
serta ketepatan skil kerja yang tinggi.
Itu menunjukkan kita berdepan dengan budaya maju.
Pakar dan pemandu pelancong Maya, Mildred Lucas Garcia, menumpukan sedekad
untuk lebih memahami Palenque.
Bila kerja-kerja bermula di sini?
Berapa lama tapak ini diduduki?
Yayasan bandar ini bermula pada tahun 200 SM
dan ditinggalkan pada tahun 900-an Masehi.
Ya.
Apabila saya lihat tapak yang hebat, piramid besar ini,
dibina dengan indah, direka dengan cantik,
jelas sekali ini hasil kerja orang yang sangat berskil.
Pasti mereka ada rancangan dari awal.
Bagaimana mereka lakukannya?
Kami tahu ada kuari berdekatan.
Sebab itu mereka buat keputusan untuk membina bandar di sini
kerana ada banyak sumber semula jadi,
ada banyak batu kapur di kawasan ini,
mereka ada air,
dan kawasan ini sangat strategik untuk membina bandar.
Tapi cara mereka membinanya, itu tak diketahui.
- Kami tak tahu. - Masih misteri.
- Ya.
Kenapa orang Maya bina piramid?
Di Palenque, kita nampak banyak piramid.
Piramid, bukan saja untuk orang Maya, tapi untuk budaya purba,
melambangkan gunung suci.
Di Palenque, mereka bina struktur besar untuk mewakili gunung suci ini.
Gunung memainkan peranan penting dalam sistem kepercayaan orang Maya
sebagai simbol sumber penciptaan.
Tapi nampaknya ada lebih dalam projek pembinaan epik Maya,
terutamanya di Palenque.
Di Palenque, beberapa bangunan direka
berdasarkan pemerhatian astronomi.
Wah.
Ada tiga bangunan dikenali sebagai Kumpulan Salib
yang digunakan sebagai kawasan pemerhatian astronomi.
Ya.
Bangunan ini sejajar sempurna dengan solstis musim panas
dan ekuinoks musim bunga.
Jelas sekali, ahli astronomi berskil terlibat dalam penciptaan
seluruh kompleks ini.
Ya, betul.
Namun mengapa mereka bersusah payah menyelaraskan struktur besar ini
kepada solstis dan ekuinoks?
Dengan penjajaran hebat ini, ada satu perkara yang jelas.
Jika ingin tahu tentang Palenque,
kita bukan saja perlu lihat pada seni binanya,
tapi juga langitnya.
Saya datang ke Kuil Matahari pada saat istimewa, pada hari istimewa,
subuh ekuinoks musim bunga,
apabila matahari terbit tepat di timur dan terbenam tepat di barat
dalam penzahiran harmoni kosmos.
Di Kuil Matahari ini, matahari terbit cipta pemandangan unik,
yang masih diraikan hari ini oleh masyarakat tempatan.
Ekuinoks musim bunga penting
untuk kerohanian orang Maya.
Di sini merupakan tempat paling penting.
Saya dapat menyaksikannya secara dekat.
Terjemahan sari kata oleh J.Bardwin